Bubbi Morthens er á meðal listamanna sem stíga á sviðs Hofs um helgina . Þótt jólahátíðin sé rétt handan við hornið er mikið um að vera í Menningarhúsinu Hofi um helgina . Á morgun , föstudag , mætir Ari Eldjárn í Hamraborg með sýningu sína Áramótaskop . Ari stígur tvisvar á svið , klukkan 19:30 og svo klukkan 22 . Verkmenntaskólinn á Akureyri fagnar útskrift á laugardeginum að vana í Hofi . Á laugardagskvöldinu er svo komið að sjálfum kónginum Bubba Morthens . Þorláksmessutónleikaröð Bubba er ein allra langlífasta tónleikahefð í aðdraganda jóla og Bubbi bregður ekki út af vananum þetta árið . Á sunnudeginum er komið að Jólatónleikum Jóhönnu Guðrúnar og Eyþórs Inga ásamt Gospelkór og Stórhljómsveit Davíðs Sigurgeirssonar . Jóhönnu Guðrúnu og Eyþór Inga þarf vart að kynna , enda eru þau meðal fremstu söngvara þjóðarinnar . Miðasala Hofs verður opin til klukkan 19.00 21. og 22. desember og til klukkan 20.00 á Þorláksmessu . Miðasalan opnar svo á nýju ári 2. janúar klukkan 13.00 . Símanúmerið er 450-1000 og netfangið mak@mak.is